တၢ်နုာ်ဆဲးလီၤမံၤလၢကျိာ်တဖၣ်အဂီၢ်အတၢ်မၤကျိၤကျဲတဖၣ် – တၢ်ဂ့ၢ်တၢ်ကျိၤလၢမိၢ်ပၢ်တဖၣ်အဂီၢ်

ကၠိဖိလၢအအဲၣ်ဒိးနုာ်ဆဲးလီၤမံၤဖဲ WACE တၢ်မၤလိကျိာ်အဂီၢ်အလီၢ်အိၣ်ဝဲလၢအကဘၣ်ဆှၢထီၣ်ဝဲဒၣ်အ*တၢ်ပတံထီၣ်တၢ်လၢအ့ထၢၣ်နဲးအ ဖီခိၣ်လၢကဒိးန့ၢ်ဘၣ်တၢ်ပျဲလၢတၢ်နုာ်ဆဲးလီၤမံၤဖဲ WACE တၢ်မၤလိကျိာ်အပူၤ* ဒီးဆှၢထီၣ်ဆူပှၤန့ၢ်စိန့ၢ်ကမီၤကၠိအလံာ်ညိၣ်သိၣ်ဒိၣ်ဒီး အတီၤပတီၢ်တဖၣ် (ပှၤန့ၢ်စိန့ၢ်ကမီၤ) အအိၣ်န့ၣ်လီၤ.

တၢ်ပတံထီၣ်တၢ်လၢအ့ထၢၣ်နဲးအဖီခိၣ်ကဘၣ်တၢ်မၤပှဲၤဝံၤအီၤခီဖျိကၠိဖိလၢအအိၣ်ဖဲ 10 နံၣ်အကတီၢ်\*.

လၢတၢ်မၤပှဲၤဝဲဒၣ်တၢ်ပတံထီၣ်တၢ်လၢအ့ထၢၣ်နဲးအဖီခိၣ်အဂီၢ်, အလီၢ်အိၣ်ဝဲလၢကၠိဖိကဘၣ်စူးကါဝဲဒၣ်ခီၣ်ဖၠူထၢၣ်, ဖဲအဟံၣ် မ့တမ့ၢ် အ ကၠိန့ၣ်လီၤ. နမ့ၢ်အိၣ်ဒီးတၢ်သံကွၢ်တမံၤလၢ်လၢ်, သံကွၢ်နဖိအကျိာ်သရၣ်မုၣ် မ့တမ့ၢ် ပှၤသုးကျဲၤပၢဆှၢကၠိလၢအကမၤစၢၤနၤအဂီၢ်တက့ၢ်.

တၢ်ဂ့ၢ်တၢ်ကျိၤလၢတၢ်လိၣ်ဘၣ်ဝဲတဖၣ်

နဖိကဘၣ်ပာ်ဖျါထီၣ်ဝဲဒၣ်တၢ်ဂ့ၢ်လၢလာ်တဖၣ်အံၤအဂ့ၢ်လီၤတံၢ်လီၤဆဲး-

* ကၠိလၢအထီၣ်ဝဲဖဲကၠိထီၣ်အနံၣ်တနံၣ်ဘၣ်စုာ်စုာ်တချုးဖဲအထီၣ်ဝဲဒၣ်တီၤဖုၣ်ကၠိအဂ့ၢ်အကျိၤလီၤတံၢ်လီၤဆဲး-
* ကၠိအတၢ်ပာ်ဖျါ/တဖၣ်ဖဲအထီၣ်ဝဲဒၣ်ကၠိလၢထံဂုၤကီၢ်ဂၤအနံၣ်တဖၣ်အဂီၢ်
* ထံကီၢ်လၢအအိၣ်ဆိးဖဲအပူၤဖဲအပူၤကွံာ်
* ထံကီၢ်လၢအလဲၤဟးတ့ၢ်လံဝဲတဖၣ်ဖဲအပူၤကွံာ်
* တၢ်အဂ့ၢ်အကျိၤလၢအလဲၤဟးဝဲဖဲထံကီၢ်တဖၣ်အပူၤ
* အတၢ်လဲၤဟးဖဲထံကီၢ်တဖၣ်ပူၤအဆၢကတီၢ်
* ကၠိဖိမၤလိဝဲဒၣ်ကျိာ်အဆိကတၢၢ်လၢအကတိၤအီၤအဂီၢ်
* ကျိာ်အဂၤ/တဖၣ်လၢကၠိဖိကတိၤ, ဖးဒီးကွဲးအီၤဘၣ်
* ကျိာ်/တဖၣ်လၢကၠိဖိကတိၤဝဲဒီးအမိၢ်ပၢ် မ့တမ့ၢ် ပှၤကွၢ်ထွဲတၢ်ဖိ/တဖၣ်ဃုာ်ဒီးအဒီပုၢ်ဝဲၢ်ဒီးအတံၤသကိးတဖၣ်

တၢ်ဆီၣ်ထွဲမၤစၢၤလံာ်တီလံာ်မီတဖၣ်

နဖိကဘၣ်ပာ်ဖျါထီၣ်ဝဲဒၣ်တၢ်ဂီၤ မ့တမ့ၢ် ကွဲးဒိန့ၢ်လံာ်တီလံာ်မီတဖၣ်ဒ်လာ်အံၤအသိး-

* မိၢ်ပၢ်/ပှၤကွၢ်ထွဲတၢ်ဖိအတၢ်ဘိးဘၣ်သ့ၣ်ညါအလံာ်တကွီၣ်ဒိ (လၢတၢ်ကဘၣ်လူၤပိာ်မၤထွဲအီၤ)
* လံာ်ဟးကီၢ်အတၢ်အုၣ်သးအလံာ်ကဘျံးပၤ, မ့ၢ်အိၣ်
* ဟီၣ်ခိၣ်ဘီမုၢ်တၢ်ဟူးတၢ်ဂဲၤအတၢ်မၤနီၣ်မၤဃါ/တဖၣ်, မ့ၢ်အိၣ်
* ကၠိဖဲထံဂုၤကီၢ်ဂၤအတၢ်ပာ်ဖျါ/တဖၣ်, မ့ၢ်အိၣ်.

တၢ်ဂ့ၢ်တၢ်ကျိၤဘၣ်ဃးဒီးတၢ်ပတံထီၣ်တၢ်အတၢ်မၤကျိၤကျဲတဖၣ်အိၣ်ဖျါဝဲဖဲပှၤန့ၢ်စိန့ၢ်ကမီၤအပှာ်ယဲၤသန့ပူၤန့ၣ်လီၤ https://senior-secondary.scsa.wa.edu.au/syllabus-and-support-materials/languages.

\* တၢ်အံၤတၢ်စူးကါစ့ၢ်ကီးဝဲဒီးကၠိဖိလၢအမၤလိကျိာ် ဖဲ 9 နံၣ်တနံၣ် လၢအမ့ၢ်ပှၤလၢအကပတံထီၣ်ဝဲဒၣ်ကျိာ်တၢ်မၤလိအကတီၢ် 11 နံၣ်တနံၣ် ဖဲ နံၣ်အပူၤန့ၣ်လီၤ.